b'\n_START_ARTICLE_\nMeksikin\xc4\x97 guoba\n_START_SECTION_\nPavadinimas\n_START_PARAGRAPH_\nBotani\xc5\xa1kai pirm\xc4\x85 kart\xc4\x85 r\xc5\xab\xc5\xa1is buvo apra\xc5\xa1yta 1873 metais. Mokslinio lotyni\xc5\xa1ko (Ulmus mexicana (Liebm.) Planch.) r\xc5\xab\xc5\xa1ies pavadinimo autorius - Jules \xc3\x89mile Planchon, gyven\xc4\x99s 1823-1888 metais. Turi (Chaeto ptelea mexicana Liebm.) sinonim\xc4\x85._NEWLINE_Ispani\xc5\xa1kai ir augimo regionuose Meksikin\xc4\x97 guoba vadinama \xc5\xa1iais pavadinimais: baqueta, cempoalebatl, cempoal\xc3\xa9huatl, ceniza, Cenizo, chaperna, chaperno, chuchum, cuero, cuerillo, ilite, mezcal, moreno, noculpat, nuculpat, olmo, olmo mexicano, palo baqueta, palo de baqueta, palo de huarache, palo rey, papalote, petatillo, quebracho, quiebra hacha, sacpuct\xc3\xa9, sacpcach\xc3\xa9, sapuch\xc3\xa9, tirr\xc3\xa1, tlacacu\xc3\xa1huitl, tza, tzapasnaca, zempal\xc3\xa9huatl.\n_START_SECTION_\nPaplitimas\n_START_PARAGRAPH_\nTai \xc5\xa0iaur\xc4\x97s Amerikos med\xc5\xbei\xc5\xb3 r\xc5\xab\xc5\xa1is. O paplitusi Meksikoje ir Centrin\xc4\x97je Amerikoje._NEWLINE_Praeityje d\xc4\x97l kavos plantacij\xc5\xb3 pl\xc4\x97timosi, Meksikini\xc5\xb3 guob\xc5\xb3 arealas \xc5\xbeymiai suma\xc5\xbe\xc4\x97jo ir geriausi egzemplioriai - auk\xc5\xa1ti su tiesiu kamienu med\xc5\xbeiai buvo i\xc5\xa1kirsti medienai.\n_START_SECTION_\nAugimviet\xc4\x97s\n_START_PARAGRAPH_\nAptinkama 150\xe2\x80\x932150 m auk\xc5\xa1\xc4\x8dio altitud\xc4\x97se kur \xc4\xaf metus i\xc5\xa1krenta apie 2-4 metrai krituli\xc5\xb3. Auga r\xc5\xabko ir dr\xc4\x97gnuosiuose atogr\xc4\x85\xc5\xbe\xc5\xb3 mi\xc5\xa1kuose kartu su \xc4\x85\xc5\xbeuolais ir netoli upi\xc5\xb3 bei kit\xc5\xb3 vandens \xc5\xa1altini\xc5\xb3.\n_START_SECTION_\nMeksikin\xc4\x97s guobos matmenys\n_START_PARAGRAPH_\nManoma kad tai auk\xc5\xa1\xc4\x8diausia tarp vis\xc5\xb3 guob\xc5\xb3 genties med\xc5\xbei\xc5\xb3 r\xc5\xab\xc5\xa1i\xc5\xb3. Paprastai u\xc5\xbeauga apie 35 m auk\xc5\xa1\xc4\x8dio ir iki 1 m kamieno skersmeniu. Bet pasitaiko iki 50\xe2\x80\x9370 m auk\xc5\xa1\xc4\x8dio ar dar auk\xc5\xa1tesni\xc5\xb3, iki 84 m (ar 87 m) auk\xc5\xa1\xc4\x8dio ir iki 2,5 m kamieno skersmens. Tai kartu ir viena auk\xc5\xa1\xc4\x8diausi\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3, bei auk\xc5\xa1\xc4\x8diausias vietinis Meksikos medis.\n_START_SECTION_\nMorfologija\n_START_PARAGRAPH_\nKamienas ilgas, tiesus, be \xc5\xa1ak\xc5\xb3. Tai lapus metantis medis. Lapai pailgos formos, su did\xc5\xbeiausiu praplat\xc4\x97jimu viduryje ar\xc4\x8diau kotelio. Jie labai skirtingo ilgio, nuo 3 iki 16 cm ir 2-7 cm plo\xc4\x8dio. Lapkotis 0,5-1 cm ilgio. Lapo galas kiek smail\xc4\x97jantis. Lap\xc5\xb3 kra\xc5\xa1tai ne\xc5\xbeymiai dantyti. J\xc5\xb3 vir\xc5\xa1utin\xc4\x97 pus\xc4\x97 tamsiai \xc5\xbealia ir blizganti. Apatin\xc4\x97 lap\xc5\xb3 pus\xc4\x97 gerokai skiriasi su kur kas \xc5\xa1viesesne \xc5\xbealia spalva. \xc5\xbdydi tarp gruod\xc5\xbeio - vasario m\xc4\x97nesiais. Vaisiai vasario - kovo m\xc4\x97nesiais. Sparnavaisis 9 mm ilgio ir 2,3 mm plo\xc4\x8dio padengtas ilgais, tiesiais plaukeliais. S\xc4\x97kl\xc5\xb3 sudygimas priklauso nuo j\xc5\xb3 kokyb\xc4\x97s, tad u\xc5\xbetrukti gali tarp 20-38 dien\xc5\xb3.\n_START_SECTION_\nPanaudojimas\n_START_PARAGRAPH_\nMediena kieta ir sunki, sud\xc4\x97tinga d\xc5\xbeiovinti ir gali stipriai deformuotis. Mediena naudojama stulpams (poliams) ir kaimo vietov\xc4\x97se statyboje, taip par gaminami laiptai, baldai. Praeityje Meksikin\xc4\x97s guobos \xc5\xbeiev\xc4\x99 naudodavo sandal\xc5\xb3 padams gaminti. Lapai naudojami kaip gyvuli\xc5\xb3 pa\xc5\xa1arui.'